ᱨᱟᱢᱜᱩᱸᱰᱚᱢ ᱨᱮᱞᱣᱮ ᱥᱴᱮᱥᱚᱱ

ᱨᱟᱢᱜᱩᱸᱰᱚᱢ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: RDM) ᱫᱚ ᱥᱤᱠᱚᱱᱫᱨᱟᱵᱟᱫᱽ ᱦᱟᱹᱴᱤᱧ ᱨᱮᱱᱟᱜ ᱠᱟᱡᱤᱯᱮᱴ-ᱵᱚᱞᱦᱟᱨᱥᱟᱦ ᱦᱟᱹᱴᱤᱧ ᱨᱮ ᱫᱚᱥᱟᱨ ᱟᱹᱰᱤ ᱠᱟᱹᱢᱤᱭᱟᱱ ᱥᱴᱮᱥᱚᱱ ᱠᱟᱱᱟ, ᱟᱨ ᱱᱚᱣᱟ ᱫᱚ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱯᱮᱰᱰᱟᱯᱟᱞᱞᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱠᱷᱚᱱ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱛᱟᱱᱵᱮ ᱨᱮᱞᱣᱮ ᱥᱴᱮᱥᱚᱱ ᱨᱮ ᱫᱤᱱᱟᱹᱢ ᱦᱤᱞᱚᱜ ᱥᱮᱱᱚᱜᱼᱟ ᱟᱨ ᱫᱤᱥᱚᱢ ᱡᱟᱠᱟᱛ ᱨᱮ ᱑᱘,᱐᱐᱐ ᱠᱷᱚᱱ ᱦᱚᱸ ᱰᱮᱦᱮᱨ ᱜᱟᱱ ᱦᱚᱲ ᱠᱚ ᱥᱮᱱᱚᱜᱼᱟ ᱾ ᱟᱨ ᱨᱟᱢᱜᱩᱸᱰᱚᱢ, ᱜᱚᱫᱟᱵᱚᱨᱤ ᱠᱷᱟᱱᱤ ᱴᱚᱴᱷᱟ ᱨᱮ ᱦᱚᱸ ᱥᱮᱵᱟ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱥᱤᱠᱚᱱᱫᱨᱟᱵᱟᱫᱽ ᱨᱮᱞᱣᱮ ᱦᱟᱹᱴᱤᱧ ᱨᱮᱱᱟᱜ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑᱙᱒᱙ ᱥᱮᱨᱢᱟ ᱨᱮ ᱠᱟᱡᱤᱯᱮᱴ-ᱵᱚᱞᱦᱟᱨᱥᱚᱦ ᱞᱤᱸᱠ ᱯᱩᱨᱟᱹᱣ ᱠᱟᱛᱮ ᱪᱮᱱᱱᱟᱭ ᱫᱚ ᱫᱤᱞᱞᱤ ᱠᱷᱚᱱ ᱡᱚᱲᱟᱣ ᱮᱱᱟ ᱾ ᱱᱚᱣᱟ ᱥᱴᱮᱥᱚᱱ ᱥᱩᱨ ᱨᱮ ᱟᱹᱰᱤ ᱟᱭᱢᱟ ᱥᱚᱦᱨᱤ ᱦᱚᱲ ᱢᱮᱱᱟᱜ ᱠᱚᱣᱟ, ᱯᱟᱥᱮᱱᱡᱚᱨᱟᱜ ᱵᱷᱤᱲ ᱱᱚᱣᱟ ᱥᱴᱮᱥᱚᱱ ᱨᱮ ᱟᱹᱰᱤ  ᱜᱟᱱ ᱢᱮᱱᱟᱜ ᱠᱚᱣᱟ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱨᱮ ᱢᱮᱱᱟᱜ ᱜᱚᱫᱟᱵᱚᱨᱤᱠᱷᱟᱱᱤ, ᱢᱚᱸᱛᱷᱱᱤ ᱟᱨ ᱯᱮᱰᱟᱯᱚᱞᱞᱤ ᱥᱚᱦᱚᱨ ᱠᱚᱨᱮ ᱦᱚᱸ ᱟᱹᱰᱤ ᱟᱭᱢᱟ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ "ᱜᱨᱟᱱᱰ ᱴᱨᱟᱸᱠ ᱞᱟᱭᱤᱱ" ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱢᱩᱬ ᱞᱟᱭᱤᱱ ᱠᱷᱚᱱ ᱪᱟᱞᱟᱜ ᱠᱟᱱ ᱟᱹᱰᱤ ᱜᱟᱱ ᱴᱨᱮᱱ ᱠᱚᱫᱚ ᱱᱚᱣᱟ ᱥᱴᱮᱥᱚᱱ ᱨᱮ ᱛᱤᱸᱜᱩᱭᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱘᱗-᱘᱘ ᱨᱮ ᱵᱚᱞᱦᱟᱨᱥᱟᱦ-ᱨᱟᱢᱟᱜᱩᱸᱰᱚᱢ ᱦᱟᱹᱴᱤᱧ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱛᱮᱭᱟᱨ ᱦᱩᱭ ᱞᱮᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ MGR (ᱢᱮᱨᱤ ᱜᱳ ᱨᱟᱣᱩᱱᱰ) ᱥᱤᱥᱴᱮᱢ ᱞᱟᱹᱜᱤᱫ ᱛᱮ ᱧᱩᱛᱩᱢᱟᱱᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱱᱚᱣᱟ ᱥᱴᱮᱥᱚᱱ ᱨᱮ ᱢᱟᱞ ᱟᱨ ᱠᱳᱭᱞᱟ ᱥᱮᱱᱚᱜᱟᱜ ᱴᱨᱮᱱ ᱠᱚᱫᱚ ᱞᱮᱛᱟᱲ ᱥᱮᱱᱚᱜ ᱠᱟᱱ ᱟᱨ ᱚᱵᱷᱚᱨᱦᱚᱞ ᱫᱚ ᱦᱩᱭᱩᱜ ᱠᱟᱱᱟ ᱟᱨ ᱱᱚᱣᱟ ᱨᱮ ᱢᱤᱫᱴᱟᱹᱝ ᱠᱳᱪ ᱧᱮᱞᱫᱚᱦᱚ ᱰᱤᱯᱳ (RDM) ᱢᱮᱱᱟᱜᱼᱟ ᱾

ᱩᱛᱷᱱᱟᱹᱣ ᱠᱚ
᱒᱖ ᱚᱜᱚᱥᱴ ᱒᱐᱑᱖ ᱨᱮ ᱵᱚᱞᱦᱟᱨᱥᱟᱦ ᱟᱨ ᱠᱟᱡᱤᱯᱮᱴ ᱛᱟᱞᱟ ᱨᱮ ᱢᱤᱫᱴᱟᱹᱝ ᱱᱟᱣᱟ ᱒᱐᱑.᱐᱔ ᱠᱤᱞᱚᱢᱤᱴᱚᱨ (᱑᱒᱔.᱙᱒ ᱢᱤᱞ) ᱨᱮᱞᱣᱮ ᱞᱟᱭᱤᱱ ᱫᱚ ᱠᱮᱵᱤᱱᱮᱴ ᱚᱯᱷ ᱮᱠᱚᱱᱚᱢᱤᱠ ᱟᱯᱷᱮᱭᱟᱨᱥ ᱥᱚᱢᱤᱛᱤ ᱦᱚᱛᱮᱛᱮ ᱢᱟᱱᱚᱛ ᱮᱱᱟ ᱾ ᱱᱟᱶᱟ ᱞᱟᱭᱤᱱ ᱡᱚᱢᱢᱤᱠᱩᱸᱴᱟ ᱨᱮ ᱮᱯᱷ.ᱥᱤ.ᱟᱭᱤ., ᱨᱟᱜᱷᱚᱵᱽᱯᱩᱨᱚᱢ ᱨᱮ ᱠᱮᱥᱳᱨᱟᱢ ᱥᱤᱢᱮᱱᱴ, ᱛᱮᱞᱮᱝᱜᱟᱱᱟ ᱨᱮ ᱨᱟᱢᱜᱩᱸᱰᱚᱢ ᱨᱮ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱟᱨ ᱢᱚᱦᱟᱨᱟᱥᱴᱨᱚ ᱨᱮ ᱥᱤᱢᱮᱱᱴ ᱪᱚᱸᱫᱽᱨᱚᱯᱩᱨ ᱨᱮ ᱮᱥ.ᱥᱤ.ᱥᱤ.ᱮᱞ. ᱨᱮ ᱢᱟᱞ ᱞᱚᱰᱰᱤᱝ ᱨᱮᱱᱟᱜ ᱧᱮᱞ ᱛᱮ ᱟᱹᱰᱤ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱣᱟ ᱛᱮ ᱯᱟᱥᱮᱱᱡᱚᱨ ᱥᱮᱵᱟ ᱟᱨ ᱢᱟᱞ ᱨᱮᱱᱟᱜ ᱤᱫᱤ ᱟᱜᱩ ᱵᱟᱱᱟᱨ ᱨᱮ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱥᱤᱢᱮᱱᱴ, ᱠᱳᱭᱞᱟ ᱟᱨ ᱡᱚᱢᱟᱜ ᱥᱮᱞᱮᱫ ᱢᱮᱱᱟᱜᱼᱟ ᱾

ᱢᱟᱱᱩᱜᱩᱨᱩ ᱠᱷᱚᱱ ᱨᱟᱢᱜᱩᱸᱰᱚᱢ ᱫᱷᱟᱹᱨᱤᱡ ᱱᱟᱣᱟ ᱰᱟᱦᱟᱨ ᱨᱮᱱᱟᱜ ᱥᱟᱨᱵᱷᱮ ᱦᱩᱭ ᱟᱠᱟᱱᱟ ᱾ ᱢᱮᱱᱠᱷᱟᱱ ᱛᱟᱞᱢᱟ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱵᱚᱡᱮᱴ ᱮᱞᱳᱠᱥᱚᱱ ᱞᱟᱹᱜᱤᱫ ᱮᱱᱮᱢ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱠᱚᱨᱤᱢᱱᱚᱜᱚᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ